CELEX: 32006D0586
Language: fi
Date: 2006-08-25 00:00:00
Title: 2006/586/EY: Komission päätös, tehty 25 päivänä elokuuta 2006 , yksityiskohtaista tutkimusta varten toimitetun asiakirja-aineiston täydellisyyden periaatteellisesta hyväksymisestä kromafenotsidin, halosulfuronin, tembotrionin, valifenaalin ja kesäkurpitsan keltamosaiikkiviruksen heikon kannan mahdolliseksi sisällyttämiseksi neuvoston direktiivin 91/414/ETY liitteeseen I (tiedoksiannettu numerolla K(2006) 3820)   (ETA:n kannalta merkityksellinen teksti)

31.8.2006   
            
            
               FI
            
            
               Euroopan unionin virallinen lehti
            
            
               L 236/31
            
         
      KOMISSION PÄÄTÖS,
   tehty 25 päivänä elokuuta 2006,
   yksityiskohtaista tutkimusta varten toimitetun asiakirja-aineiston täydellisyyden periaatteellisesta hyväksymisestä kromafenotsidin, halosulfuronin, tembotrionin, valifenaalin ja kesäkurpitsan keltamosaiikkiviruksen heikon kannan mahdolliseksi sisällyttämiseksi neuvoston direktiivin 91/414/ETY liitteeseen I
   (tiedoksiannettu numerolla K(2006) 3820)
   (ETA:n kannalta merkityksellinen teksti)
   (2006/586/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kasvinsuojeluaineiden markkinoille saattamisesta 15 päivänä heinäkuuta 1991 annetun neuvoston direktiivin 91/414/ETY (1) ja erityisesti sen 6 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 91/414/ETY säädetään kasvinsuojeluaineisiin lisättäviksi sallittuja tehoaineita koskevan yhteisön luettelon laatimisesta.
            
         
               (2)
            
            
               Calliope SAS toimitti 12 päivänä joulukuuta 2004 Unkarin viranomaisille kromafenotsidi-tehoainetta koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Nissan Chemical Europe SARL toimitti 19 päivänä toukokuuta 2005 Italian viranomaisille halosulfuronia koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Bayer CropScience AG toimitti 25 päivänä marraskuuta 2005 Itävallan viranomaisille tembotrionia koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. ISAGRO SpA toimitti 2 päivänä syyskuuta 2005 Unkarin viranomaisille valifenaalia koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I. Central Science Laboratory toimitti 16 päivänä maaliskuuta 2005 Yhdistyneen kuningaskunnan viranomaisille kesäkurpitsan keltamosaiikkiviruksen heikkoa kantaa koskevan asiakirja-aineiston ja hakemuksen kyseisen tehoaineen sisällyttämiseksi direktiivin 91/414/ETY liitteeseen I.
            
         
               (3)
            
            
               Yhdistyneen kuningaskunnan, Itävallan, Italian ja Unkarin viranomaiset ilmoittivat komissiolle, että kyseisiä tehoaineita koskevat asiakirja-aineistot näyttävät alustavan tutkimuksen perusteella täyttävän direktiivin 91/414/ETY liitteessä II säädetyt tietovaatimukset. Asiakirja-aineistot näyttävät täyttävän myös direktiivin 91/414/ETY liitteessä III säädetyt tietovaatimukset yhden kyseistä tehoainetta sisältävän kasvinsuojeluaineen osalta. Tämän jälkeen hakijat toimittivat asiakirja-aineistot direktiivin 91/414/ETY 6 artiklan 2 kohdan mukaisesti komissiolle ja muille jäsenvaltioille sekä elintarvikeketjua ja eläinten terveyttä käsittelevälle pysyvälle komitealle.
            
         
               (4)
            
            
               Tämän päätöksen tarkoituksena on vahvistaa muodollisesti yhteisön tasolla, että asiakirja-aineistot täyttävät periaatteessa direktiivin 91/414/ETY liitteessä II säädetyt tietovaatimukset ja vähintään yhden kyseistä tehoainetta sisältävän kasvinsuojeluaineen osalta mainitun direktiivin liitteessä III säädetyt tietovaatimukset.
            
         
               (5)
            
            
               Tällä päätöksellä ei rajoiteta komission oikeutta pyytää hakijalta lisätietoja asiakirja-aineiston joidenkin kohtien selventämiseksi.
            
         
               (6)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Tämän päätöksen liitteessä mainittuja tehoaineita koskevat asiakirja-aineistot, jotka toimitettiin komissiolle ja jäsenvaltioille kyseisten tehoaineiden sisällyttämiseksi direktiivin 91/414/ETY liitteeseen I, täyttävät periaatteessa kyseisen direktiivin liitteessä II säädetyt tietovaatimukset sanotun kuitenkaan rajoittamatta kyseisen direktiivin 6 artiklan 4 kohdan soveltamista.
   Asiakirja-aineistot täyttävät myös kyseisen direktiivin liitteessä III säädetyt tietovaatimukset yhden tehoainetta sisältävän kasvinsuojeluaineen osalta, kun otetaan huomioon ehdotetut käyttötarkoitukset.
   2 artikla
   Esittelevien jäsenvaltioiden on tutkittava kyseessä olevat asiakirja-aineistot yksityiskohtaisesti ja ilmoitettava komissiolle mahdollisimman pian ja joka tapauksessa viimeistään vuoden kuluttua tämän päätöksen julkaisemisesta Euroopan unionin virallisessa lehdessä tutkimustensa päätelmät, mahdolliset suositukset tehoaineiden lisäämisestä tai lisäämättä jättämisestä direktiivin 91/414/ETY liitteeseen I ja mahdolliset tätä koskevat edellytykset.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 25 päivänä elokuuta 2006.
      
         
            Komission puolesta
         
         Markos KYPRIANOU
         
         
            Komission jäsen
         
      
   
   
      (1)  EYVL L 230, 19.8.1991, s. 1. Direktiivi sellaisena kuin se on viimeksi muutettuna komission direktiivillä 2006/41/EY (EUVL L 187, 8.7.2006, s. 24).
   
      LIITE
      TEHOAINEET, JOITA TÄMÄ PÄÄTÖS KOSKEE
      
                  Nro
               
               
                  Yleisnimi, CIPAC-tunnistenumero
               
               
                  Hakija
               
               
                  Soveltamisen alkamispäivä
               
               
                  Esittelevä jäsenvaltio
               
            
                  1
               
               
                  Kromafenotsidi
                  CIPAC-numeroa ei ole vielä annettu
               
               
                  Calliope SAS
               
               
                  12. joulukuuta 2004
               
               
                  HU
               
            
                  2
               
               
                  Halosulfuroni
                  CIPAC-numeroa ei ole vielä annettu
               
               
                  Nissan Chemical Europe SARL
               
               
                  19. toukokuuta 2005
               
               
                  IT
               
            
                  3
               
               
                  Tembotrioni
                  CIPAC-numeroa ei ole vielä annettu
               
               
                  Bayer CropScience AG
               
               
                  25. marraskuuta 2005
               
               
                  AT
               
            
                  4
               
               
                  Valifenaali
                  CIPAC-numeroa ei ole vielä annettu
               
               
                  ISAGRO SpA
               
               
                  2. syyskuuta 2005
               
               
                  HU
               
            
                  5
               
               
                  Kesäkurpitsan keltamosaiikkiviruksen heikko kanta
                  CIPAC-numeroa ei sovelleta
               
               
                  Central Science Laboratory
               
               
                  16. maaliskuuta 2005
               
               
                  UK